Mot slutten av 1973 ble Reinums Bilruter vedtatt oppløst, og Samferdselsdepartementet bestemte at selskapet skulle deles mellom de to tilstøtende rutebilselskapene Setesdal Bilruter og Vest-Telemark Bilruter (VTB) fra 1. januar 1974. Setesdal Bilruter overtok hovedavdelinga og verkstedet i Frolands Verk, mens VTB overtok avdelinga i Åmli. VTB fikk med ni kjøretøy og seks ansatte.